পাঁচ মামলায় ফেঁসে যাচ্ছে হোটেল রেইনট্রি কর্তৃপক্ষ | প্রথম পাতা | Jugantor
মঙ্গলবার, ২৭ জুন ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
তারাঝিলমিল
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
মাহে রমজান
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
তারাঝিলমিল
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
মাহে রমজান
ফিচার
তারাঝিলমিল (০১ জুন, ২০১৭)সাহিত্য সাময়িকী (২৬ মে, ২০১৭)ইসলাম ও জীবন (২৬ মে, ২০১৭)সুস্থ থাকুন (২৭ মে, ২০১৭)সুরঞ্জনা (২৯ মে, ২০১৭)অর্থনীতি (২৮ মে, ২০১৭)প্রতিমঞ্চ (৩০ মে, ২০১৭)স্বজন সমাবেশ (৩১ মে, ২০১৭)প্রকৃতি ও জীবন (২৭ মে, ২০১৭)ঘরে বাইরে (৩০ মে, ২০১৭)পরবাস (২০ মে, ২০১৭)বৈশাখ সংখ্যা (১৪ এপ্রিল, ২০১৭)চাকরির খোঁজ (২৬ মে, ২০১৭)স্বাধীনতা দিবস সংখ্যা (২৬ মার্চ, ২০১৭)আন্তর্জাতিক নারী দিবস (০৮ মার্চ, ২০১৭)আলোকচিত্রে মহান স্বাধীনতা দিবস (২৭ মার্চ, ২০১৭)আলোকচিত্রে বর্ষবরণ (১৬ এপ্রিল, ২০১৭)বিচ্ছু (২৮ মে, ২০১৭)
দ্বিতীয় সংস্করণ
বিচ্ছু
হোম
প্রথম পাতা
তোহুর আহমদ    |
প্রকাশ : ০১ জুন, ২০১৭ ০০:০০:০০
প্রিন্টঅঅ-অ+
পাঁচ মামলায় ফেঁসে যাচ্ছে হোটেল রেইনট্রি কর্তৃপক্ষ
মাদক ব্যবসার কথা স্বীকার এমপিপুত্রের * ৮ লাখ ২৭ হাজার টাকা ভ্যাট ফাঁকির প্রমাণ
দুই বিশ্ববিদ্যালয় ছাত্রী ধর্ষণের ঘটনায় বনানীর আলোচিত হোটেল রেইনট্রির বিরুদ্ধে অবৈধ মাদক ব্যবসাসহ পাঁচটি সুনির্দিষ্ট অভিযোগে মামলা করা হচ্ছে। মামলা সংক্রান্ত সব প্রস্তুতি ইতিমধ্যে সম্পন্ন হয়েছে। এখন বিষয়টি ঊর্ধ্বতন কর্তৃপক্ষের চূড়ান্ত অনুমোদনের অপেক্ষায় আছে। অনুমোদন পেলে আগামী সপ্তাহের মধ্যেই সবগুলো মামলা দায়েরের সম্ভাবনা রয়েছে।
এদিকে রেইনট্রি হোটেলের জেনারেল ম্যানেজার হিসেবে কর্মরত এক ফরাসি নাগরিকের বৈধতা নিয়ে নতুন করে জটিলতা তৈরি হয়েছে। ওয়ার্ক পারমিট বা কাজের বৈধতা না থাকলেও তিনি অবৈধভাবে রেইনট্রি হোটেলে চাকরি করছেন। আজ তাকে ওয়ার্ক পারমিট ও ভিসাসহ বাংলাদেশে অবস্থানের বৈধ কাগজপত্র নিয়ে শুল্ক গোয়েন্দা তদন্ত অধিদফতরের সদর দফতরে হাজির হতে বলা হয়েছে। শুল্ক গোয়েন্দা ও তদন্ত অধিদফতরসহ সংশ্লিষ্ট একাধিক নির্ভরযোগ্য সূত্রে এসব তথ্য জানা গেছে।
এ প্রসঙ্গে জানতে চাইলে শুল্ক গোয়েন্দা ও তদন্ত অধিদফতরের মহাপরিচালক ড. মইনুল খান যুগান্তরকে বলেন, ‘হোটেল রেইনট্রি ও আপন জুয়েলার্সকে আইনের আওতায় আনার মধ্য দিয়ে সুশাসনের একটি উজ্জ্বল দৃষ্টান্ত স্থাপিত হয়েছে। অপরাধ করেও টাকার জোরে আইনের ঊর্ধ্বে যে থাকা যায় না এটি তার প্রকৃষ্ট উদাহরণ। সরকারের এমন দৃঢ় অবস্থানের বাস্তব প্রতিফলন ইতিমধ্যে দেশবাসী দেখতে পেয়েছেন।’
মাদক মামলা : শুল্ক গোয়েন্দা ও তদন্ত অধিদফতরের নিজস্ব তদন্তে হোটেল রেইনট্রির বিরুদ্ধে মাদক ব্যবসা, শুল্ক ফাঁকি, অর্থ পাচারসহ একাধিক অভিযোগ প্রমাণিত হয়েছে। ভিন্ন ভিন্ন এসব অভিযোগের পরিপ্রেক্ষিতে হোটেলটির বিরুদ্ধে পাঁচটি মামলা করা হচ্ছে। এগুলোর মধ্যে সবচেয়ে গুরুত্বপূর্ণ হচ্ছে অবৈধভাবে মাদক ব্যবসার অভিযোগ।
শুল্ক গোয়েন্দা অধিদফতর ১৪ মে হোটেলের একটি কক্ষ থেকে ১০ বোতল বিদেশি মদ (ওয়াইন) উদ্ধার করে। তবে উদ্ধারকৃত বোতলে বিদেশি জুস রয়েছে বলে দাবি করে হোটেল কর্তৃপক্ষ। পরে মাদকদ্রব্য নিয়ন্ত্রণ অধিদফতর ও পুলিশের পৃথক দুটি পরীক্ষাগারে উদ্ধারকৃত পানীয়র নমুনা পাঠানো হয়। ২২ মে এ সংক্রান্ত পরীক্ষার রিপোর্ট আসে। এতে স্পষ্টভাবে বলা হয় উদ্ধারকৃত বোতলজাত পানীয় ‘বিদেশি মদ’। এতে অ্যালকোহলের পরিমাণ ১৩ দশমিক ৪৯ শতাংশ। পরীক্ষার রিপোর্টে আরও বলা হয় এগুলো বিদেশি ওয়াইন হিসেবে বাজারে বিক্রি হয়।
এ সংক্রান্ত মামলার বিবরণীতে বলা হয়, ধর্ষণের আগে দুই বিশ্ববিদ্যালয় ছাত্রীকে জোর করে মদ পান করানো হয়। তবে হোটেল কর্তৃপক্ষের দাবি ছিল তাদের হোটেলের বার লাইসেন্স নেই। তাই এখানে মদ সরবরাহ করা হয় না। কিন্তু হোটেল থেকে মদ উদ্ধারের পর দুই ছাত্রীর অভিযোগ প্রমাণিত হয়েছে। একই সঙ্গে এটি মামলার গুরুত্বপূর্ণ আলামত হিসেবে বিবেচিত হবে।
এ প্রসঙ্গে শুল্ক গোয়েন্দা ও তদন্ত অধিদফতরের মহাপরিচালক ড. মইনুল খান যুগান্তরকে বলেন, উদ্ধারকৃত মদের নমুনা ও এ সংক্রান্ত ল্যাব রিপোর্ট বনানী থানার ধর্ষণ মামলার তদন্ত কর্মকর্তার কাছে পাঠানো হবে। এছাড়া মাদক আইনে পৃথক মামলা দায়েরের জন্য মাদকদ্রব্য নিয়ন্ত্রণ অধিদফতরকে চিঠি দেয়া হচ্ছে। মাদকদ্রব্য নিয়ন্ত্রণ অধিদফতর মামলা না করলে শুল্ক গোয়েন্দা নিজে বাদী হয়ে মামলা করবে।
শুল্ক ফাঁকি : এদিকে রেইনট্রি হোটেলে তল্লাশি চালিয়ে প্রচুর পরিমাণ বিদেশি বিয়ার বিক্রির বিল-ভাউচার জব্দ করা হয়েছে। মদ আমদানির অনুমোদন বা বার লাইসেন্স না থাকলেও অবৈধভাবে বিদেশি মদ-বিয়ার বিক্রির অভিযোগে হোটেলটির বিরুদ্ধে শুল্ক ফাঁকির অভিযোগ আনা হচ্ছে। শুল্ক গোয়েন্দা ও তদন্ত অধিদফতর বলছে- শুল্ক ফাঁকি দিয়ে চোরাইপথে বিদেশি মদ-বিয়ার আনার ক্ষেত্রে মুদ্রা পাচার করা হয়েছে। তাই রেইনট্রি হোটেল কর্তৃপক্ষের বিরুদ্ধে অর্থ পাচারের অভিযোগে আরেকটি মামলা করা হচ্ছে। তাছাড়া হোটেলের বিরুদ্ধে ভ্যাট ফাঁকির অকাট্য তথ্যপ্রমাণ পায় শুল্ক গোয়েন্দারা। হোটেলের বিভিন্ন কক্ষে তল্লাশি চালিয়ে উদ্ধারকৃত নথিপত্র ঘেঁটে দেখা যায়, উদ্বোধনের পর হোটেল কর্তৃপক্ষের কাছে আদায়যোগ্য ভ্যাটের পরিমাণ ৮ লাখ ৩৭ হাজার টাকা। কিন্তু তারা এর বিপরীতে ভ্যাট দিয়েছেন মাত্র ১০ হাজার টাকা। ফলে হোটেল কর্তৃপক্ষের বিরুদ্ধে ৮ লাখ ২৭ হাজার টাকা ভ্যাট ফাঁকির অভিযোগ হাতেনাতে প্রমাণিত। আর এ ভ্যাট ফাঁকির জন্য রেইনট্রি হোটেলের বিরুদ্ধে পৃথক আরও একটি মামলা করা হবে।
এমপিপুত্রের স্বীকারোক্তি : ধর্ষণের শিকার দুই ছাত্রী অভিযোগ করেন, ধর্ষণের আগে আসামি সাফাত আহমেদ ও তার বন্ধু নাঈম আশরাফ হোটেলে ইয়াবা সেবন করেন। ২৫ মে হোটেলের ব্যবস্থাপনা পরিচালক আদনান হারুন (ঝালকাঠির সংসদ সদস্য বিএইচ হারুনের ছেলে) শুল্ক গোয়েন্দা কার্যালয়ে হাজির হলে তাকে এ বিষয়ে জিজ্ঞাসাবাদ করা হয়। এ সময় আদনান হারুন হোটেলে ইয়াবা ব্যবসার অভিযোগ অস্বীকার করেন। তবে গোয়েন্দাদের জেরার মুখে তিনি হোটেলে অবৈধ মদ ব্যবসার কথা স্বীকার করে নেন। অবশ্য তিনি দাবি করেন, এ মদ ব্যবসার দায় সরাসরি তার ওপর বর্তায় না। কারণ হোটেলের দৈনন্দিন পরিচালনায় যারা নিয়োজিত আছেন মদ ব্যবসার দায়-দায়িত্ব তাদেরই। তিনি এজন্য বেভারেজ বিক্রির দায়িত্বে নিয়োজিত ম্যানেজার ইমদাদুল আমিনের ওপর দোষ চাপান। এছাড়া উদ্ধারকৃত মদের বোতলগুলো হোটেলে জিএম হিসেবে কর্মরত এক বিদেশি নাগরিকের বলে দাবি করেন তিনি। আদনান হারুনের বক্তব্যের সত্যতা যাচাইয়ের জন্য তাৎক্ষণিকভাবে হোটেলের জেনারেল ম্যানেজার ফরাসি নাগরিক ফ্রাংক হেনরি ফরগেট ও ম্যানেজার (বেভারেজ) ইমদাদুল আমিনকে শুল্ক গোয়েন্দা কার্যালয়ে তলব করা হয়। এ দু’জনের মধ্যে ইমদাদুল আমিন বলেন, হোটেলে মদ ব্যবসার বিষয়টি তিনি জানেন না। আর ফ্রাংক ফরগেট লিখিতভাবে জানান, ‘উদ্ধারকৃত মদ তার নয়।’
অবৈধ বিদেশি নাগরিক : শুল্ক গোয়েন্দা কার্যালয়ে জিজ্ঞাসাবাদের সময় ফরাসি নাগরিক ফ্রাংক হেনরি ফরগেটের কাছে বাংলাদেশে অবস্থানের বৈধ কাগজপত্র চাওয়া হয়। এ সময় তিনি তার পাসপোর্টে বাংলাদেশের ই-ভিসা (ইলেকট্রুনিক ভিসা) দেখান। তবে তিনি ওয়ার্ক পারমিট দেখাতে পারেননি। ওয়ার্ক পারমিট চাওয়া হলে এজন্য তিনি ১৫ দিন সময় চান। আজ সেই ১৫ দিনের সময়সীমা শেষ হচ্ছে। নিয়মানুযায়ী তাকে আজই শুল্ক গোয়েন্দা কার্যালয়ে হাজির হতে হবে।
জানা গেছে, কোনো বিদেশি নাগরিককে বাংলাদেশে কাজ করতে হলে বাংলাদেশ বিনিয়োগ উন্নয়ন কর্তৃপক্ষ (বিআইডিএ) থেকে অনুমোদন নিতে হয়। কিন্তু ফ্রাংক হেনরি ফরগেটের এ ধরনের অনুমোদন নেই। ফলে সঙ্গতকারণে তার পক্ষে ওয়ার্ক পারমিট সংক্রান্ত কাগজপত্র দেখানো সম্ভব হবে না। আর ওয়ার্ক পারমিট দেখাতে না পারলে তিনি বাংলাদেশ থেকে বহিষ্কৃত হবেন। একই সঙ্গে অবৈধভাবে বিদেশি নাগরিককে নিয়োগ দেয়ায় হোটেল রেইনট্রির বিরুদ্ধে ফরেনার্স অ্যাক্টে মামলা করা হবে।
গুলশান ইন্সপেক্টরের বিরুদ্ধে বিভাগীয় ব্যবস্থা : হোটেল রেইনট্রিতে মদ উদ্ধারের পর মাদকদ্রব্য নিয়ন্ত্রণ অধিদফতরে লঙ্কাকাণ্ড ঘটে। কারণ শুল্ক গোয়েন্দা ও তদন্ত অধিদফতর হোটেল রেইনট্রিতে অভিযান চালিয়ে ১০ বোতল বিদেশি মদ উদ্ধার করলেও মাদকদ্রব্য নিয়ন্ত্রণ অধিদফতরের সংশ্লিষ্ট কর্মকর্তারা সেখানে মদ পাননি। ১৩ মে অভিযান চালিয়ে মাদকদ্রব্য নিয়ন্ত্রণ অধিদফতরের গুলশান সার্কেলের তৎকালীন ইন্সপেক্টর ওবায়দুল কবির বলেন, ‘রেইনট্রি হোটেলে বিদেশি মদ বিক্রি হয় না। হোটেলে তল্লাশি চালিয়ে কোথাও বিদেশি মদ পাওয়া যায়নি।’ কিন্তু পরদিন ১৪ মে শুল্ক গোয়েন্দা ও তদন্ত অধিদফতর হোটেলের ১০১ নম্বর কক্ষ থেকে ১০ বোতল বিদেশি মদ উদ্ধার করে। ঘটনার পর দায়িত্ব অবহেলার অভিযোগে গুলশান ইন্সপেক্টরের বিরুদ্ধে ব্যবস্থা নেয়ার নির্দেশ দেয় স্বরাষ্ট্র মন্ত্রণালয়। একই সঙ্গে তার বিরুদ্ধে বিভাগীয় ব্যবস্থাও নিতে বলা হয়। মন্ত্রণালয়ের নির্দেশনা অনুযায়ী ওবায়দুল কবিরকে বরিশালে বদলি করা হয়। কিন্তু প্রভাবশালী হিসেবে পরিচিত ওবায়দুল কবির গুলশানে টিকে থাকতে ব্যাপক তদ্বির শুরু করেন।
নাম প্রকাশে অনিচ্ছুক স্বরাষ্ট্র মন্ত্রণালয়ে এক কর্মকর্তা যুগান্তরকে বলেন, ওবায়দুল কবিরের পোস্টিং বাতিলের তদ্বির নিয়ে অনেক প্রভাবশালী মহল থেকে ফোন আসে। অবশ্য শেষ পর্যন্ত কোনো তদ্বির কাজে আসেনি।
শীর্ষ খবর
সর্বশেষ খবর
জাতীয়
ঈদ উপলক্ষে মুক্তিযোদ্ধাদের প্রধানমন্ত্রীর উপহার
ঈদ উল্লাসে উত্তাল হাতিরঝিল
আন্তর্জাতিক
যুক্তরাষ্ট্র ও ভারতের শক্তিশালী দ্বিপাক্ষিক সম্পর্কের ওপর জোর
৬ মুসলিম দেশ নিয়ে ট্রাম্পের নিষেধাজ্ঞা উচ্চ আদালতে বহাল
রাজনীতি
জিনিসপত্রের দাম বৃদ্ধিতে এরশাদের অসন্তোষ
রাজনীতিতে ইতিবাচক ধারা ফিরিয়ে আনার আহ্বান কাদেরের
খেলা
কোহলিদের কোচ হতে রবি শাস্ত্রির আবেদন
ভুল জার্সি গায়ে ব্যাটিংয়ে যুবরাজ, টুইটারে নিন্দার ঝড়
পোশাক সুন্দর না হওয়ায় খাবার টেবিল থেকে বিতাড়িত
ক্যারিয়ার সেরা র‌্যাংকিংয়ে সাব্বির-রিয়াদ
জমকালো আর নতুন চমকে ‘ইত্যাদি’
নগরকান্দায় সড়ক দুর্ঘটনায় আরও একজনের লাশ উদ্ধার
কক্সবাজার সমুদ্র সৈকতে নেমে ঢাকার কিশোর নিখোঁজ
ময়মনসিংহ মেডিকেলের আইসিইউতে আগুন
‘শেখ হাসিনার অধীনে নির্বাচন গ্রহণযোগ্য হবে না’
সাংবাদিক লিটন বাশার আর নেই
যুক্তরাষ্ট্র ও ভারতের শক্তিশালী দ্বিপাক্ষিক সম্পর্কের ওপর জোর
দুর্ঘটনায় দাদা-নাতনির মৃত্যু, সড়ক অবরোধ
প্রথম পাতা বিভাগের অারও খবর
ঝুঁকি নিয়ে উচ্চাভিলাষী বাজেট
আজ থেকে কার্যকর
‘ট্রফি থেকে এক হাত দূরে মাশরাফি’
হাওরবাসীদের জন্য দান সদকা জরুরি
পাঁচ মামলায় ফেঁসে যাচ্ছে হোটেল রেইনট্রি কর্তৃপক্ষ
কাবুলে গাড়িবোমা হামলায় নিহত ৮০
দ্রুত নিষ্পত্তিতে পৃথক বেঞ্চ গঠনের পরামর্শ
প্রথম পাতা
শেষ পাতা
খবর
নগর-মহানগর
সম্পাদকীয়
উপসম্পাদকীয়
বাতায়ন
আইটি বিশ্ব
তারাঝিলমিল
খেলা
টিউটোরিয়াল
দশ দিগন্ত
শিল্প বাণিজ্য
উত্তরের জনপদ
আবহমান চট্টগ্রাম
বাংলার মুখ
শোক সংবাদ
মৃত্যুবার্ষিকী
দ্বিতীয় সংস্করণ
রাজধানীর খবর
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
কক্সবাজার সমুদ্র সৈকতে নেমে ঢাকার কিশোর নিখোঁজ       ‘শেখ হাসিনার অধীনে নির্বাচন গ্রহণযোগ্য হবে না’       দুর্ঘটনায় দাদা-নাতনির মৃত্যু, সড়ক অবরোধ       ‘ইসির অধীনেই নির্বাচন, সরকার থাকবে সহায়ক ভূমিকায়’       তিস্তায় নিখোঁজ বিজিবি সদস্যকে উদ্ধারে তল্লাশি